Hanno Pevkur

Kaitseminister .05.2025

**Kirjalik küsimus relvaseaduse rakendusaktide kohta**

Austatud kaitseminister

Eelmise aasta sügisel menetles riigikogu relvaseaduse muudatusi[[1]](#footnote-1), mille eesmärk oli vähendada bürokraatiat ja soodustada Eesti kodumaise kaitsetööstuse arengut. Eelnõu algatati juulis ning võeti vastu novembris.

Eilsel, 06.05.a. toimunud riigikaitsekomisjoni koosolekul ilmnes, et kaitseminister ja valitsus ei ole väidetavalt siiamaani kehtestatud selle seaduse rakendamiseks vajalikke rakendusakte.

Näiteks peab kaitseminister relvaseaduse § 833 lõike 3 alusel kehtestama määrusega sõjarelvade, relvasüsteemi, sõjarelva laskemoona ja lahingumoona ning nende osade, sealhulgas oluliste osade või komponentide täpsustava loetelu ja liigituse. Relvaseaduse § 8325 lõike 41 alusel peab Vabariigi Valitsus määrusega kehtestama sõjarelva ja relvasüsteemi käitlemist reguleerivate õigusaktide tundmise eksami korraldaja, ulatuse, tingimused ning läbiviimise korra. Riigi Teataja andmetel on need rakendusaktid kehtestamata.

Kui see vastab tõele, siis on tegemist lubamatu viivitusega Eesti jaoks eksistentsiaalselt olulise kaitsetööstuse arendamiseks vajalike toimingute teostamisel. Samuti on see Eesti majanduse arengu bürokraatlik pidurdamine.

Pöördun Teie poole Riigikogu kodu- ja töökorra seaduse §-st 147 alusel, et saada vastused järgmistele küsimustele:

1. Kas vastab tõele, et kaitseminister ja Vabariigi Valitsus ei ole ligi kuue kuu jooksul allkirjastanud määruseid, mis on kaitsetööstuse arengu seisukohast oluliselt ja vajalikud?

2. Kui minister ja Vabariigi Valitsus ei ole seda teinud, siis miks ei ole seda ligi poole aasta jooksul tehtud? Mis on viivituse põhjuseks?

Lugupidamisega

(allkirjastatud digitaalselt)

Raimond Kaljulaid

Riigikogu liige

1. <https://www.riigikogu.ee/tegevus/eelnoud/eelnou/6af5a052-2757-4a32-8048-7cc285580339/relvaseaduse-muutmise-ja-sellega-seonduvalt-teiste-seaduste-muutmise-seadus/> [↑](#footnote-ref-1)